Danutė Neimontaitė

Biografija

Dainavo vokaliniame instrumentiniame ansamblyje „Estradinės melodijos". Pagarsėjo iki šių dienų mėgiamu ir atliekamu kūriniu, įėjusiu į Lietuvos estrados klasiką – „Vėjas man pasakė… " muzika: Teisutis Makačinas.
Gimė Danutė Neimontaitė 1947 m. birželio 7 d., Kaune. Kiek vėliau šeimai teko apsigyventi Kėdainiuose – tėvo gimtinėje. Šiame mieste Danutė augo brendo, mokėsi. Čia, dainingoje šeimoje, ji ir dainą pamilo.

Tėvas Stanislovas buvo tarnautojas, motina Stefanija – namų šeimininkė, auginusi tris vaikus, vėliau – dirbusi kartu su Danute elektros aparatūros gamykloje, darbininke.

Šeimoje Danutė buvo vyriausia. Kartu su ja augo kiek jaunesnė sesuo Laima ir jaunėlis brolis Romas, miręs 2013 m. kovo 29 d.

Mokėsi ir baigė Danutė Kėdainių 2- ąją vidurinę mokyklą.

Vokalo subtilybių ji mokėsi Vilniaus Juozo Tallat-Kelpšos aukštesniojoje muzikos mokykloje.

Dainavo „Lietuvos“ dainų ir šokių ansamblio chore.

Vokalinio instrumentinio ansamblio „Estradinės melodijos“ solistė.

Danutė Neimontaitė iki šiol liko nepralenkta subtiliosios bosanovos „Vėjas man pasakė" legenda.
Mirė 1982 m. sausio 3 d. Vilniuje. Palaidota Kėdainių miesto kapinėse.

Kūryba

Per darbo Lietuvos filharmonijoje metus drauge su ansambliu „Estradinės melodijos" (vad.Juozas Tiškus) dalyvavo Lietuvos kultūros ir meno dekadose Maskvoje, Baltarusijoje, Rusijos Federacijoje, Vokietijos Demokratinėje Respublikoje. Dainuota įvairiose buvusios SSRS vietose nuo Baltijos jūros iki Ramiojo vandenyno, Mongolijoje, Čekijoje, Slovakijoje, Bulgarijoje, Vengrijoje, Lenkijoje, Vokietijoje. O Lietuvoje nerastume miesto ar mažesnio miestelio, kur visada laukiamas buvo ansamblis ir jo atlikėjai.

Danutės Neimontaitės repertuare – nuotaikingos dainos:
„Ir taip, ir ne“ („Tu sode neieškok obuolių“) – muzika Dž. Morandžio, liet. tekstas N. Ščiukaitės
„Mama!“ (1972 m.) – muzika R. Lovašo, žodžiai A. Saulyno
„Mama“ (1976 m.) – muzika M. Šterevo, liet.tekstas N. Ščiukaitės
„Putinai“ – muzika M. Noviko, žodžiai A. Saulyno
„Juodas garvežys“  – muzika Viktor Havasy, liet.tekstas A. Saulyno
„Tau jaunam“ – muzika V. Lopo, žodžiai S. Nėries
„Vėjas man pasakė“ – muzika T. Makačino, žodžiai S. Žlibino
„Į skambų rytą“ – muzika V. Telksnio, žodžiai A. Saulyno
„Juodalksnių pavėsy“ – muzika G. Paugos, žodžiai A. Baltakio
„Kai ateina meilė“ – muzika B. Gorbulskio, žodžiai R. Girkontaitės
„Laumės juosta“ – muzika M. Vaitkevičiaus, žodžiai E. Juškevičiaus
„Mokyklinis valsas“ – muzika A. Murhauzo, žodžiai A. Saulyno
„Oi, oi oi!(Lėlė)“ – muzika B. Gorbulskio, žodžiai R. Skučaitės
„Nykštukai“ – muzika H. Zamerskio, žodžiai A. Saulyno
„Vėjas“ – muzika B. Gorbulskio, žodžiai R. Skučaitės

[https://www.youtube.com/watch?v=HgT1XERgDAg&lc=z13khz5qpyirzh1io04cjt3gcmees3rix0c „Karuselė“ – muzika B. Gorbulskio, žodžiai A. Churgino; Benjaminas Gorbulskis - Gintaro šalis 1-3. Australija, 1978
 „Obelėlė ir upelis“ (kartu su R. Cininu) – muzika M. Vaitkevičiaus, žodžiai P. Gaulės
„Daina apie saulę“ (kartu su N. Ščiukaite) – muzika R. Graičo, liet. tekstas N. Ščiukaitės
„Nevėluok“ (kartu su R. Cininu, R. Jasenka) – muzika V. Telsksnio, žodžiai P. Gaulės
„Išplaukiant“ (kartu su N. Ščiukaite, O. Karkauskaite, T. Bigota) – muzika R. Racevičiaus, žodžiai S. Žlibino
„Samanėlė“ (kartu su N. Ščiukaite, O. Karkauskaite, T. Bigota) – muzika M. Tamošiūno, žodžiai J. Nekrošiaus
„Kalnų sakmė“ (kartu su N. Ščiukaite, V. Malinausku) – muzika T. Makačino, žodžiai V. Bložės
„Akropoli, sudie“ – muzika Christian Bruhn